Kesäkuusta 2020 alkaen esitellyt uudet liikennemerkit ovat sukupuolineutraaleja. Niissä esiintyy pallopäisiä hahmoja, joiden sukupuolta ei voi päätellä vaatetuksesta. Sinänsä sukupuolineutraalius ei Väyläviraston mukaan ollut liikennemerkkiuudistuksen ainoa tavoite vaan merkkejä oli tarpeen joka tapauksessa uudistaa ja mukauttaa yleiseurooppalaisen liikennemerkkisopimuksen malleihin. Vanhoja merkkejä vaihdetaan uusiin pikkuhiljaa.